Diari Oficial de la Generalitat Valenciana


Sumari del DOGV 1215, del 03-01-1990 (1990/816123)

ORDRE de 15 de desembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una parcel.la solar a València, amb façana que recau a la plaça de Nàpols i Sicília i al carrer d'Aparisi i Guijarro, amb una superfície de 884,84 m2.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/15/(3)/dof/vci/html**

### Dades del document

Número de DOGV
:   1215

Data del DOGV
:   03-01-1990

Secció del DOGV
:   DISPOSICIONS GENERALS

Número del document
:   1990/816123


Data del document
:   15-12-1989

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 15 de desembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una parcel.la solar a València, amb façana que recau a la Plaça de Nàpols i Sicília i al carrer d'Aparisi i Guijarro, amb una superfície de 884'84 m2.  
Ateses les competències de la Conselleria d'Economia i Hisenda, cal adquirir un edifici d'amplitud i idoneïtat necessàries per a la ubicació de diverses dependències de la Generalitat Valenciana.  
Davant les diverses gestions realitzades per a aconseguir un edifici que reunesca les millors condicions i d'acord amb els informes tècnics elaborats, es considera necessari adquirir el solar situat a València, amb façana recaent a la plaça de Nàpols i Sicília i al carrer d'Aparisi i Guijarro, amb una superfície de 884'84 m2, sobre el qual s'ha construït una estructura de formigó armat.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, amb la prèvia valoració tècnica i informe que consten en l?expedient,  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, de l?immoble que a continuació es descriu:  
Urbana: Parcel·la solar en aquesta ciutat de València, amb façanes recaents a la plaça de Nàpols i Sicília i al carrer Aparisi i Guijarro, Vara de Cuartel del Mar; ocupa una superfície de vuit-cents vuitanta-quatre metres vuitanta-quatre decímetres quadrats. Confronta: pel front, en línia de vint-i-dos metres quinze centímetres, plaça de Nàpols i Sícilia; dreta entrant, en línia de vint-i-un metres setanta-cinc centímetres, carrer Aparisi i Guijarro; esquerra, finca agrupada anteriorment i hereus de Manuel Villamarzares i fons, cosa número cinc del carrer Aparisi i Guijarro, de Francisco Frigola Noguera i hereus de Manuel Villamazares.  
L'immoble citat anteriorment, figura inscrit en el Registre de la Propietat de València número tres, a nom de l?empresa mercantil «Compañia Levantina de Edificacion y Obras Publicas SA», al foli 1.294, llibre 102 del Mar, foli 157, finca número 6.750, inscripció 3.ª.  
Article segon  
L'immoble anteriorment descrit es troba lliure de càrregues i gravàmens.  
La compra que necessàriament es formalitzarà es escriptura pública es realitzarà per un preu global de dos-cents quaranta-sis milions quatre-centes mil pessetes (767.416.267 PTA).  
Les despeses i impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 15 de desembre de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI